CELEX: 22014D0717(01)
Language: da
Date: 2014-06-20 00:00:00
Title: Associeringsrådet EU-Libanons henstilling af 20. juni 2014 om gennemførelsen af den anden EU-Libanon-handlingsplan under den europæiske naboskabspolitik

17.7.2014   
            
            
               DA
            
            
               Den Europæiske Unions Tidende
            
            
               C 227/1
            
         ASSOCIERINGSRÅDET EU-LIBANONS HENSTILLING
   af 20. juni 2014
   om gennemførelsen af den anden EU-Libanon-handlingsplan under den europæiske naboskabspolitik
   2014/C 227/01
   ASSOCIERINGSRÅDET EU-LIBANON HAR —
   under henvisning til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Republikken Libanon på den anden side (»aftalen«), særlig artikel 76, stk. 2, og
   ud fra følgende betragtninger:
   
               (1)
            
            
               I henhold til artikel 86 i aftalen skal parterne træffe alle fornødne almindelige eller særlige foranstaltninger til at opfylde deres forpligtelser i henhold til aftalen, og skal drage omsorg for, at aftalens mål virkeliggøres.
            
         
               (2)
            
            
               Parterne i aftalen er blevet enige om teksten til den anden EU-Libanon-handlingsplan under den europæiske naboskabspolitik (»EU-Libanon-handlingsplanen«).
            
         
               (3)
            
            
               EU-Libanon-handlingsplanen vil bidrage til gennemførelsen af aftalen gennem udarbejdelsen og vedtagelsen i fællesskab mellem parterne af konkrete tiltag, der kan tjene som praktisk vejledning for gennemførelsen af aftalen.
            
         
               (4)
            
            
               EU-Libanon-handlingsplanen har to formål, nemlig at opstille konkrete tiltag til opfyldelse af parternes forpligtelser i henhold til aftalen og udstikke de bredere rammer for en yderligere styrkelse af forbindelserne mellem EU og Libanon for at skabe en betydelig grad af økonomisk integration og for at udvide det politiske samarbejde i overensstemmelse med de generelle mål for aftalen —
            
         VEDTAGET DENNE HENSTILLING:
   Eneste artikel
   Associeringsrådet henstiller, at parterne gennemfører EU-Libanon-handlingsplanen (1), i det omfang gennemførelsen har til formål at nå målene i Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Republikken Libanon på den anden side.
   
      Udfærdiget i Bruxelles, den 20. juni 2014.
      
         
            På vegne af associeringsrådet
         
         C. ASHTON
         
            Formand
         
      
   
   
      (1)  Jf. dokument ST 17588/13 på http://register.consilium.europa.eu.